120 TÁRSULATI ÜGYEK. 
IX. Elnök bemutatja a hitelesített társulati alapszabályokat. 
X. Másodtitkár felolvassa a választmány előteijesztését, melyben ez dr. Staub 
Móricz első titkár indítványát egyhangúlag magáévá téve, báró Splényi Béla 
és Hazslinszky Frigyes urakat: belföldi, dr. Félix János urat pedig külföldi 
levelező tagoknak megválasztani ajánlja. 
Indítvány. 
Tisztelt közgyűlés! 
Dr. Staub Móricz első titkár 1888-ik év januárius 24-ikén írásban benyúj¬ 
tott előterjesztését egyhangúlag magunkévá téve, van szerencsénk a tisztelt köz¬ 
gyűlésnek alapszabályaink 11. §-ának értelmében, a következő uraknak levelező 
tagokká való megválasztását ajánlani : 
1. Splényi Béla báró urat, nyugalmazott miniszteri tanácsost, ki az 1874—ik 
év óta társulatunknak rendes tagja és ugyanezen időtől kezdve egészen az 1885-ik 
évig, választmányunknak is buzgó és tevékeny tagja volt. Hivatalos állásánál 
fogva nem egy ízben hathatós pártfogásában részesítette társulatunkat és min¬ 
denkor iparkodott ennek érdekeit előmozdítani. 
2. Hazslinszky Frigyes urat, a m. tudományos akadémia rendes tagját, 
collégiumi tanárt Eperjesen, ki 1857 óta tagja társulatunknak és különösen 
fiatalabb éveiben előszeretettel foglalkozott a geológiával és sok becses anyagot 
gyűjtött össze. A lefolyt évben pedig tanároskodásának 4-0-ik évét töltötte be és 
így megérdemli, hogy tagjaink sorában kiválóbb helyet foglaljon el. 
3. Dr. Félix János urat, a lipcsei egyetemen a palaeontologia magán¬ 
tanárát. 
Dr. Félix János úr a palaeophytologia azon fáradságos és gyéren m ívelt 
részével foglalkozik különösen, mely a fosszil fatörzsmaradványok tanulmányo¬ 
zására vonatkozik. E téren dr. Félix János úr már elismert tekintély s minket 
pedig még az által is kötelezett le, hogy az ismételten hozzá beküldött Magyar- 
országban talált fosszil famaradványokat meghatározván, ezeknek ismeretét lénye¬ 
gesen előmozdította. E tekintetben bátorkodunk az ajánlott következő munkáira 
hivatkozni : 
1. Stvdien über fossile HÓlzer. 1882. 
2. Untersuchungen über fossile Hölzer. 1883. 
3. Magyarország faopáljai pálcBophytólogiai tekintetben. 4- kőnyom, táblá¬ 
val. 1884. Budapesten. 
4. Magyarország fosszil fái. Két photolitogr. táblával. 1888. Budapesten. 
Kelt Budapesten, 1888-ik év januárius 24-ikén. 
A magyarhoni földtani társulat YIH-ik választmányi üléséből: 
Dr. Szabó József, Dr. Szontagh Tamás, 
elnök. m. titkár, mint jegyző. 
A közgyűlés az ajánlottakat egyhangúlag a magyarhoni Földtani Társulat 
levelező tagjáivá választja és az erre vonatkozó díszokmányok kiállítását elrendeli. 
( 88 ) 
